open-index/open-wikipedia-markdown huggingface dataset:
Viivi Maria Saarenkylä

**Viivi Maria Saarenkylä** (s. 1993 Savonlinna) on suomalainen harmonikansoittaja. Hän on myös VILDÁ-yhtyeen toinen jäsen.

## Koulutus ja ura

Saarenkylä valmistui ylioppilaaksi Savonlinnan Taidelukiosta. Harmonikkaopinnot hän oli aloittanut jo 6-vuotiaana Savonlinnan musiikkiopistossa, jossa hänellä oli sama opettaja pikkutytöstä lukion loppuun saakka. Kipinän juuri harmonikkaan Saarenkylä sai isoveljeltään, joka myös soittaa harmonikkaa. Vuonna 2016 Saarenkylä valmistui muusikoksi Pop & Jazz Konservatoriosta Helsingistä ja aloitti samana vuonna kansainväliset maailmanmusiikkiopinnot Taideyliopiston Sibelius-Akatemiassa. Harmonikansoitossa häntä opetti lukio- ja konservatorioaikana myös italialainen Renzo Ruggieri.

Taideyliopiston Sibelius-Akatemiassa opinnot aloitettuaan Saarenkylä tapasi Hildá Länsmanin. He perustivat VILDÁ-yhtyeen, jonka musiikissa yhdistyvät harmonikka ja saamelainen joiku. Yhtye julkaisi ensimmäisen levynsä vuonna 2019 ja on kiertänyt esiintymässä ympäri maailmaa.

## Palkintoja

Vuonna 2010 Viivi Maria Saarenkylä voitti harmonikansoiton Suomen mestaruuskilpailuna pidetyn Kultaisen Harmonikan. Vuonna 2014 hän voitti ensimmäisen palkinnon vuotuisilla harmonikkafestivaaleilla Italian Castelfidardossa. Vuonna 2018 Saarenkylä valittiin Vuoden Harmonikkataiteilijaksi. VILDÁ-yhtye puolestaan sai Music Moves Europe Talent Awards -palkinnon vuonna 2021.

## Yksityiselämä

Saarenkylän lapsuudenperheessä harrastettiin musiikkia. Saarenkylä on perheensä nuorin lapsi; hänellä on kolme vanhempaa veljeä.

## Lähteet
Jalkapallon naisten SM-sarjakausi 1980

**Jalkapallon naisten SM-sarjakausi 1980** oli jalkapallon naisten SM-sarjan seitsemäs kausi ja kymmenes kerta, jolloin jalkapallon naisten Suomen mestaruus ratkaistiin. Mestaruuden voitti HJK, jolle saavutus oli seitsemäs Suomen mestaruus. SM-sarjasta putosivat City-Pallo ja IF-FK, ja sarjaan nousivat KTP ja OTP. 

## Sarjajärjestelmä
Naisten SM-sarja 1980 pelattiin 10 joukkueen yksinkertaisena alkusarjana, jonka neljä parasta jatkoivat mitaliotteluihin. Alkusarjan viimeiseksi sijoittunut putosi sarjasta ja toiseksi viimeinen karsi sarjapaikastaan Naisten perussarjan loppuottelun häviäjää vastaan.

Kauteen lähdettäessä sarjanousijoita olivat Valtti ja VaPS.

## Joukkueet

## Alkusarja

## Mitaliottelut
### Välierät

### Pronssiottelu

### Loppuottelu

## SM-karsinta

OTP nousi SM-sarjaan yhteismaalein 6–3.

## Suomen mestarit
HJK joukkue: Sirpa Hakkarainen, Sole Hartikainen, Ulla Kaasinen, Seija Keimola, Pirjo Kilpiö, Outi Kortelainen, Teija Peuranen, Satu Pilkkikangas, Tuija Pynnönen, Jutta Rautiainen, Merja Rytkönen, Tiina Rytkönen, Hanna-Mari Sarlin, Marianne Sulén, Irja Valkeinen, Sirpa Vallasvuo. Valmentaja: Pentti Rautiainen.

## Lähteet
South China Morning Post

**South China Morning Post** (lyh. **SCMP**) on Hongkongista käsin toimiva englanninkielinen sanomalehti, jonka omistaja on Alibaba Group.

Lehden perustivat Tse Tsan-tai ja Alfred Cunningham vuonna 1903. Ensimmäinen numero julkaistiin 6. marraskuuta. Joulukuussa 2015 Alibaba ilmoitti aikovansa ostaa SCMP:n ja sitä kustantavan yhtiön. Kauppahinta oli 266 miljoonaa dollaria. Huhtikuussa 2016 Alibaba poisti maksumuurit lehdestä sekä toi markkinoille SCMP:n mobiilisovelluksen. Maksumuurit palautettiin kesäkuussa 2020.

SCMP:tä on luonnehdittu Hongkongin tärkeimmäksi lehdeksi, koska se tuottaa sisältöä englanniksi ja sen uutisointi on itsenäisempää kuin esim. monen singaporelaisen lehden. Myös Alibaban päätös ostaa SCMP herätti kysymyksiä lehden riippumattomuuden tulevaisuudesta. South China Morning Post on tunnettu Pekingiä kritisoivasta sävystään, vaikka lehti onkin pehmentänyt sävyään vuosien varrella..

SCMP:n oman selvityksen mukaan painetun version lukijakunta koostuu pääsääntöisesti nuorista ja koulutetuista henkilöistä.

## Lähteet
Jalkapallon naisten SM-sarjakausi 1981

**Jalkapallon naisten SM-sarjakausi 1981** oli jalkapallon naisten SM-sarjan kahdeksaas kausi ja yhdestoista kerta, jolloin jalkapallon naisten Suomen mestaruus ratkaistiin. Mestaruuden voitti HJK, jolle saavutus oli kahdeksas Suomen mestaruus.

## Sarjajärjestelmä
Naisten SM-sarja 1981 pelattiin 24 joukkueen sarjana neljässä kuuden joukkueen lohkossa. Siihen osallistuivat vuoden 1980 kilpailusta selvinneet 10 joukkuetta sekä kevään 1981 SM-karsintasarjan 14 parasta. SM-karsintasarjan loput joukkueet jatkoivat pelejään Naisten aluesarjassa. Kunkin SM-sarjan alkulohkon kaksi parasta selvisi turnaumuotoisena pelattuihin puolivälieriin. Kummankin puolivälieräturnauksen kaksi parasta jatkoi mitaliotteluihin. Alkulohkojen viimeiseksi sijoittuneet putosivat Naisten aluesarjaan kaudeksi 1982.  

## Karsintasarja
### Lohko 1A

  

### Lohko 1B

  

*Uusinta 2. sijasta: TiPS–PuiU 3–2.

### Lohko 2A

  

*Uusinta 2. sijasta: Peipparit–HIFK 0–1.

### Lohko 2B

  

### Lohko 3A
VG-62 luopui.

  

### Lohko 3B

  

### Lohko 4

  

*Uusinta 2. sijasta: HPK–TPV 2–0.

### Lohko 5

  

### Lohko 6

  

### Lohko 7

  

### Jatkokarsinta (lohkot 1−3)

*TiPS SM-sarjaan yhteismaalein 3−2.

*Kiffen SM-sarjaan rangaistuspotkukilpailun jälkeen 4−3 (yhteismaalit 4−4).

*HyPS SM-sarjaan yhteismaalein 7−0.

*JPK SM-sarjaan yhteismaalein 10−0.

*IF-FK SM-sarjaan yhteismaalein 4−3.

*MuSa SM-sarjaan yhteismaalein 21−0.

## Alkulohkot
### Etelälohko

  

### Itälohko

  

### Länsilohko

  

### Pohjoislohko

  

## Neljännesvälieräturnaukset
### Lohko 1

  

### Lohko 2

  

## Välierät

*Valtti loppuotteluun yhteismaalein 3–1.

*HJK loppuotteluun yhteismaalein 3−2.

## Pronssiottelu

*KTP:lle pronssimitalit yhteismaalein 8−1.

## Loppuottelu

*HJK Suomen mestari yhteismaalein 7−1.

## Suomen mestarit
HJK:n joukkue: Sirpa Hakkarainen, Sole Hartikainen, Riitta Hyttinen, Carita Jalava, Seija Keimola, Pirjo Kilpiö, Tarja Konttila, Outi Kortelainen, Anna-Maria Lehtonen, Teija Peuranen, Jutta Rautiainen, Merja Rytkönen, Tiina Rytkönen, Hanna-Mari Sarlin, Terhi Sjölund, Marianne Sulén, Irja Valkeinen, Sirpa Vallasvuo. Valmentajat: Timo Lounio, Kari Korpihete.

## Lähteet
*
### Viitteet
Kaarlo Gummerus

**Kaarlo Immanuel Gummerus** (27. kesäkuuta 1875 Rantsila – 20. maaliskuuta 1928 Kurkijoki) oli suomalainen piirieläinlääkäri ja hevosasiantuntija.

Kaarlo Gummeruksen vanhemmat olivat Pihtiputaan kirkkoherra Alexander Gummerus ja Alma Maria Nordlund. Hän pääsi ylioppilaaksi 1895 Vaasan lyseosta ja suoritti eläinlääkäritutkinnon Tukholman eläinlääkärikorkeakoulussa 1901.

Gummerus oli piirieläinlääkärinä Nurmeksessa 1902, Seinäjoella 1902–1903, Saarijärvellä 1903–1907 ja Kurkijoella 1907–1919. Hän oli Kurkijoen maamiesopiston lehtorina ja hevoshoitokoulun johtajana vuodesta 1920 alkaen.

Gummerus oli hevosjalostuksen asiantuntija ja hän toimi useiden hevosjalostusyhtymien puheenjohtajana sekä palkintotuomarina ja toimihenkilönä useissa kotieläinnäyttelyissä. Hän kirjoitti myös  useita teoksia hevosten hoidosta.

Kaarlo Gummerus oli naimisissa vuodesta 1901 Ines Maria Selinin kanssa.

## Julkaisuja
* *Kotieläinten terveys- ja sairashoito*. WSOY 1915, 4. laajennettu painos 1922, 5. painos 1926
* *Hevoshoidon käsikirja*; kirj. Kaarlo Gummerus ja Axel Alfthan. WSOY 1917, 2. painos 1921, ilmestyi viron kielellä nimellä *Hobusekasvatuse käsiraamat 1-2*. Kirjastusühisus "Maa", Tallinn 1921, 1923
* *Lyhyt hevoshoito-oppi: maatalouskouluja varten*; kirj. Kaarlo Gummerus ja Axel Alfthan. WSOY 1918
* *Kavionhoito- ja kengitysopas: maamiehiä varten*. Gummerus 1923, 2. painos 1927

## Suomennoksia
* Arvid M. Bergman : *Kengitys-oppi*; suomeksi toimittanut Kaarlo Gummerus. Gummerus 1909

## Lähteet
Trippie Redd

**Trippie Redd** (oik. **Michael Lamar White IV**, s. 18. kesäkuuta 1999) on yhdysvaltalainen räppäri- ja laulaja-lauluntekijä. Hänen hitti-kappaleita ovat muun muassa ”fuck love”, ”Taking A Walk”, ”Dark Knight Dummo” ja ”Love Scars”. Whiten musiikki on vaihdellut hip-hopista rockiin ja R&B:hen. Uransa aikana hän on vaikuttanut sekä emo rapin että rage rapin kehitykseen. 

White syntyi ja kasvoi Cantonissa, Ohiossa. Hänen veljensä, joka pyrki rap-artistiksi, kuoli auto-onnettomuudessa kun White oli 10-vuotias. Tämä tragedia johti hänet pyrkimään myös rap-artistiksi. White alkoi julkaisemaan  mixtapeja ja musiikkivideoita, jotka lopulta menestyivät verkossa.

## Diskografia

### Studioalbumit
* *Life's a Trip* (2018)
* *!* (2019)
* *Pegasus* (2020)

## Lähteet
Stephan Hermlin

**Stephan Hermlin**, oik. **Rudolf Leder** (1915 Chemnitz, Saksa – 1997 Berliini, Saksa) oli saksalainen prosaisti, runoilija, kääntäjä ja kustantaja. Hän toimi kansainvälisessä rauhanliikkeessä ja oli Kansainvälisen Penin varapuheenohtaja.

Juutalaisesta perheestä ollut Hermlin lähti 1936 maanpakoon. Hän osallistui tasavaltalaisten puolella Espanjan sisällissotaan ja Saksan miehitettyä Ranskan Ranskan vastarintaliikkeeseen. Hän palasi Saksaan 1945 ja asui vuodesta 1947 Itä-Berliinissä. Nuoruuden tuotantoa leimasi fasisminvastaisuus. Hermlin oli DDR:n merkittävimpiä kirjailijoita.

Hermlinin maineeseen on sittemmin tullut tahroja, sillä hänen tiedetään muutelleen natsivastaista toimintaansa koskevia tietoja. Hän kielsi avaamasta Stasin arkistossa olevia asiakirjoja. Toimittaja Karl Corino on kirjoittanut hänestä kirjan *Aussen Marmor, innen Gips*, joka ei kuitenkaan anna selkeitä vastauksia.

## Suomennetut teokset
* *Scardanelli*: kuunnelma, suom.  Kristiina Kivivuori, Helsinki: Yleisradio 1972

Näytteitä Hermlinin tuotannosta on teoksessa *Nykykirjailijoita* (Tammi 1964).

## Lähteet

## Aiheesta muualla
Trippie Reddin diskografia

Tämä artikkeli käsittelee yhdysvaltalaisen rap-artistin Trippie Reddin diskografiaa.
## Albumit
### Studioalbumit

### Deluxe-studioalbumit

### Mixtapet

### Deluxe-mixtapet

## Lähteet
Paavo Putkonen

**Paavo Putkonen** (1845 Pieksämäki – 18. joulukuuta 1907) oli suomalainen Mikkelistä kotoisin ollut arkkiveisujen ja rekilaulujen tekijä. Putkonen kuoli joulukuussa 1907 lähellä Lapinlahden rautatieasemaa ollessaan tulossa Iisalmen markkinoilta viisujaan myymästä. Putkonen oli erikoistunut rakkausaiheisiin ja hänen viisujensa ostajina olivat erityisesti seurustelevat nuoret. Putkonen laati 105 arkkiveisujulkaisua, joista ensipainoksia oli 75.

## Lähteet
Krrish 3

**Krrish 3** on vuonna 2013 ensi-iltansa saanut intialainen hindinkielinen supersankarielokuva, jonka on tuottanut ja ohjannut Rakesh Roshan, ja kirjoittanut Honey Irani ja Robin Bhatt. Se on *Krrish*-sarjan kolmas elokuva *[[Koi… Mil Gaya]]n* (2003) ja *[[Krrish]]in* (2006) jälkeen. Elokuvan pääosissa ovat Hrithik Roshan, Vivek Oberoi, Priyanka Chopra ja Kangana Ranaut. Tarina seuraa tutkija Rohit Mehran ja hänen supersankaripoikansa Krishna Mehran, alias Krrishin, elämää. He kohtaavat monimutkaisen salaliiton, jota johtavat paha nero Kaal ja hänen naispuolinen apurinsa Kaya. Tapahtumasarjan aikana Kaal sieppaa Krishnan raskaana olevan vaimon Priyan, ja muotoa muuttava Kaya ottaa paikkansa Mehran kodissa ja rakastuu lopulta Krishnaan.

*Krrish 3* oli alun perin tarkoitus julkaista 3D-elokuvana. Ohjaaja Rakesh Roshan mainitsi kuitenkin, että elokuvan muuntamiseen 3D:ksi ei ole aikaa, joten elokuva julkaistaan ​​vain 2D-muodossa. *Krrish 3* sai ensi-iltansa maailmanlaajuisesti 1. marraskuuta 2013. Elokuva tuotettiin 950 miljoonan rupian budjetilla, ja sen maailmanlaajuinen tuotto oli 2,91 miljardia rupiaa. Se sai pääasiassa myönteisiä arvioita, kiitosta Roshanin ja Ranautin roolisuorituksista, visuaalisista tehosteista, kuvauksesta ja viihdearvosta, mutta kritiikkiä Rajesh Roshanin musiikista, kertomuksesta ja käsikirjoituksesta.

## Näyttelijät

## Soundtrack
Elokuvan soundtrackin musiikin sävelsi Rajesh Roshan ja taustamusiikista vastasi kaksikko Salim-Sulaiman.

## Lähteet

## Aiheesta muualla
* 
*
Elisabet Hermodsson

**Elisabet Hermodsson** (1927 Göteborg, Ruotsi – 2017) oli ruotsalainen kirjailija.

Hermodsson opiskeli Konstfackskolanissa. Hänen puolisonsa oli taiteilija Olof Hellström.

Hermodsson edustaa tuotannossaan kristillistä marxismia, ja hänen teemojaan ovat naisnäkökulma, sosiaalinen ja poliittinen vastuu ja taiteen vapaus. Tuotantonsa alkukaudella hän julkaisi runoja, mutta myöhemmin hän on kirjoittanut myös proosaa, kuten romaanisarjan, jonka ensimmäinen osa *Samtal under tiden* ilmestyi 1983.

## Suomennettu tuotanto
* Et ole ymmärtävä, runo, suom. Senta Teräsalmi, teoksessa: *80–90: pohjoismainen antologia*, Helsinki: Laatusana 1990 

## Lähteet

## Aiheesta muualla
* Elisabet Hermodsson Svenskt kvinnobiografiskt lexikon
Sharon Case

**Sharon Case** (s. 9. helmikuuta 1971 Detroit, Michigan) on yhdysvaltalainen näyttelijä. Hänet tunnetaan televisiosarjasta *[[Tunteita ja tuoksuja]]*, jossa hän esittää Sharon Collins Newmania. Case liittyi sarjaan vuonna 1994, ja hän voitti roolityöstään Daytime Emmy -palkinnon vuonna 1999.

*Tunteiden ja tuoksujen* lisäksi Case on esiintynyt saippuasarjoissa *[[As the World Turns]]* ja *[[General Hospital]]*. Hän on myös vieraillut sarjoissa *[[Terveydeksi]]*, *[[Beverly Hills 90210]]* sekä *[[Silkkiä ja luoteja]]*.

## Lähteet

## Aiheesta muualla

*
Viljo Issakainen

**Viljo Issakainen** (15. tammikuuta 1947 Rovaniemen maalaiskunta – 12. huhtikuuta 2021 Rovaniemi) oli suomalainen voimanostaja ja painonnostaja.

Voimanoston MM-kilpailuissa Issakainen saavutti 56 kilogramman sarjassa hopeaa 1975 ja pronssia 1976. Hän voitti kolme Pohjoismaiden mestaruutta ja viisi Suomen mestaruutta. Vuonna 1975 Urheilutoimittajain Liitto valitsi hänen Vuoden voimanostajaksi Suomessa. Voimanosto oli tuolloin ensimmäistä kertaa mukana lajien parhaita valittaessa. Painonnostossa Issakainen saavutti PM-kisoissa yhden hopean ja SM-kisoissa yhden kullan, yhden hopean ja kaksi pronssia.

Issakainen teki useita Pohjoismaiden ja Suomen ennätyksiä sekä voimanostossa että painonnostossa.

## Lähteet

## Aiheesta muualla
*
Akil Gjakova

**Akil Gjakova** (s. 4. tammikuuta 1996 on kosovolainen judon Euroopan-mestari.

Gjakova voitti alle 18-vuotiaiden Euroopan-mestaruuden 66&nbsp;kg:n painoluokassa 2013. Hän saavutti alle 23-vuotiaiden EM-kilpailujen 73&nbsp;kg:n sarjassa pronssia 2016 ja hopeaa 2017. Vuonna 2018 hän sijoittui samassa sarjassa seitsemänneksi Tel Avivin EM-kilpailuissa sekä voitti kultaa Tarragonan Välimeren kilpailuissa ja alle 23-vuotiaiden EM-kilpailuissa.

Gjakova voitti 73 kg:n painoluokan Euroopan-mestaruuden Lissabonissa 2021 kukistettuaan loppuottelussa israelilaisen Tohar Butbulin. Samana vuonna käydyissä Tokion olympialaisissa hän sijoittui seitsemänneksi. Hän saavutti 73-kiloisissa pronssia Oranin Välimeren kilpailuissa 2022 ja Montpellier'n EM-kilpailuissa 2023. Pariisin olympialaisissa 2024 hän sijoittui viidenneksi ja Podgorican EM-kilpailuissa 2025 seitsemänneksi.

Gjakova on saavuttanut IJF World Tourin kilpailuissa kolme turnausvoittoa, viisi kakkossijaa ja yhden kolmossijan. Maailmancupissa / Continental Open -kilpailuissa hän on ollut kerran kolmas.

## Lähteet
José Hernández

**José Hernández** tarkoittaa muun muassa seuraavia:

## Henkilöitä
* José Hernández (1834–1886), argentiinalainen runoilija
* José Hernández (1944–2013), espanjalainen taidemaalari
* José Hernández (astronautti) (s. 1962), yhdysvaltalainen astronautti
* José Andrés Guardado Hernández (s. 1986), meksikolainen jalkapalloilija

## Muuta
* José Hernández, metroasema Buenos Airesissa
* José Hernández, saari Antarktiksella
El Gaucho Martín Fierro

**El Gaucho Martín Fierro** on Argentiinan kansalliseepos, jonka on kirjoittanut argentiinalainen runoilija José Hernández.

Hernández vietti nuoruutensa karjatilalla, ja *Martin Fierro* -eepos perustuu hänen silloisiin kokemuksiinsa kuulemiinsa gauchokulttuurin tarinoihin. 1920-luvulla eräät argentiinalaiset kirjailijat, kuten muun muassa Jorge Luis Borges, julkaisivat avantgardistista kirjallista aikakauslehteä *Martin Fierro*, joka ilmestyi 1924–1927. Teoksen toinen osa *La vuelta de Martín Fierro* ilmestyi 1878.

Teoksen runomitta perustuu espanjalaiseen runotraditioon ja on kahdeksantavuinen. Kieleltään teos on elävä ja kansanomainen. Hernández puolustaa gauchojen oikeuksia.

## Suomennettu näyte
* *Martín Fierro: I. osa*, useita lukuja teoksessa: *[[Maailmankirjallisuuden kultainen kirja|Espanjan ja Portugalin kirjallisuuden kultainen kirja]]* (toim. Tyyni Tuulio, WSOY 1954)

## Lähteet
Keskeneräinen teos

**Keskeneräinen teos** on teos, joka on jäänyt tekijältään kesken. Joskus keskeytyminen on tapahtunut tahattomasti, joskus tarkoituksellisesti. Joskus historialliset olosuhteet ovat pakottaneet tekijän jättämään teoksen kesken. Muita yleisiä syitä ovat tekijän kuolema, rahoituksen katkeaminen tai tekijän kiinnostuksen lopahtaminen. Joskus maalauksen jättäminen keskeneräiseksi on tarkoituksellinen tyylikeino, *non-finito*. Esimerkiksi impressionisteja arvosteltiin vuonna 1874 ensimmäisessä näyttelyssään heidän teostensa keskeneräisyydestä.

Keskeneräisen teoksen avulla voidaan joskus saada kurkistaa taiteilijan luovan prosessiin, sillä luonnosmainen teos paljastaa taiteilijan työskentelytavat. Keskeneräisyys voi myös tarjota uusia näkökulmia teoksen historialliseen yhteyteen. Moni keskeneräinen teos on nykyisin arvostettu klassikko.

## Kuuluisia esimerkkejä

### Keskeneräisiä maalauksia

* *Kirkastuminen* (Rafael)
* *Kuninkaiden kumarrus* (Leonardo da Vinci)
* *Pyhä Hieronymus* (Leonardo da Vinci)
* *Pitkäkaulainen madonna* (Parmigianino)
* *Pyhä perhe ja Johannes Kastaja* (Perino del Vaga)
* *Hautaus* (Michelangelo)
* *Pariisin rauha* (Benjamin West)
* *George Washingtonin muotokuva* (Gilbert Stuart)
* *[[Marat’n kuolema]]* (Jacques-Louis David)
* *Kääntyvä tie* (Paul Cézanne)
* *Ria Munkin muotokuva III* (Gustav Klimt)
* *Morsian* (Gustav Klimt)
* *Franklin Delano Rooseveltin muotokuva* (Elizabeth Shoumatoff)
* *[[Victory Boogie-Woogie]]* (Piet Mondrian)
* *Oscar Pistorius – The Interrupted Portrait* (Natalie Holland)

### Keskeneräisiä veistoksia

* *David-Apollo* (Michelangelo)
* orjaveistokset (Michelangelo)

### Keskeneräisiä romaaneja ja muita tarinoita
* *[[Canterburyn tarinoita]]* (Geoffrey Chaucer)
* *[[Karamazovin veljekset]]* (Fjodor Dostojevski)
* *Tavat ja tunteet* sekä *Leikkiä ja totta* (Jane Austen)
* *Salaperäinen vieras* (Mark Twain)
* *[[Linna (romaani)|Linna]]* (Franz Kafka)
* *[[Keskeneräisten tarujen kirja]]* (J. R. R. Tolkien)

### Keskeneräisiä runoteoksia
* ”Kubla Khan” (Samuel Taylor Coleridge)

### Keskeneräisiä sarjakuvia
* *[[Tintti ja aakkostaide]]* (Hergé)

### Keskeneräisiä sävellyksiä
* *[[Requiem (Mozart)|Requiem]]* (Mozart)
* keskeneräiset sinfoniat, kuten:
** *[[Sinfonia nro 8 (Schubert)|Kahdeksas sinfonia]]* (Schubert)

### Keskeneräisiä rakennuksia

* Cathedral of Saint John the Divine, Manhattan
* Sagrada Família (Antonio Gaudi)

### Keskeneräisiä elokuvia
* *The Other Side of the Wind* (Orson Welles)

## Lähteet

## Aiheesta muualla
Toni Anttila

**Toni Anttila** on suomalainen jalkapallovalmentaja, joka kuuluu Kansallisessa liigassa pelaavan Helsingin Palloseuran naisten edustusjoukkueen valmennusryhmään. Kaudet 2019–2021 hän toimi joukkueen päävalmentajana ensin Naisten Ykkösessä ja myöhemmin Kansallisessa liigassa, ja hän on valmentanut myös seuran miesten edustusjoukkuetta Kolmosessa. Hän on valmentanut myös useita HPS:n juniorijoukkueita. 

Anttila aloitti jalkapallon pelaamisen noin 6–7-vuotiaana HJK:ssa, josta hän siirtyi KäPaan. Valmentamisen hän aloitti noin 16-vuotiaana. Lokakuussa 2019 Anttila aloitti kokopäiväisen työn HPS:n valmentajana.

## Lähteet
Frans Juho Järvinen

**Frans Johannes (Juho) Järvinen** (18. kesäkuuta 1857 Eura – 3. toukokuuta 1918 Pori) oli suomalainen arkkiveisujen tekijä ja kaupustelija. Järvinen myi arkkiveisujen ohella myös muita painotuotteita, kuten katkismuksia, aapisia ja virsikirjoja.

Järvinen syntyi kymmenlapsisen perheen vanhimpana köyhiin oloihin Turajärvellä. Hänen vanhempansa olivat Mikko Puntari ja Albertiina Puntari. Mikko Puntari oli paikkakunnan kirjoitusmies ja hänen kirjoitustaan matkimalla Järvinen oppi kirjoittamaan. Järvinen oli luonteeltaan puhelias ja hänellä oli hyvä lauluääni. Järvisen puoliso oli lappilainen Loviisa Dahlgren (1856–1919), joka myös oli erinomainen laulaja. He asuivat Turajärvellä ja saivat 10 lasta. Järvisen sepittämien laulujen sävelet ovat Järvisen säveltämiä ja sovittamia ja niissä on useissa mainio sävel. Paitsi paria renkinäolovuotta Järvinen toimi torpparina ja metsänhakkuupäällikkönä puutavarakauppiaalla. Järvisen runot ovat suurimmaksi osaksi kertovaisia, joskin lyyrillinen puoli esiintyy usein. Arkkiveisuja hän sepitti hyvän toista sataa. Järvisellä kerrotaan olleen hyvä laskupää. Hänen kerrotaan laskeneen päässään kertolaskun 137x137 muutamassa hetkessä ilman apukeinoja. Runollisten taipumustensa vuoksi Järvinen tuli laajalti tunnetuksi. Rakkaus-, murha-, vanki- ja sotilaslaulujen tuotanto ja käyttö levisi laajalti Länsi-Suomeen 1800-luvun loppukymmeninä pääasiallisesti Järvisen toimeenpanosta.

Runojen lisäksi Järvinen valmisti Unikirjan monine unen selityksineen sekä Arpakirjan. Tämän kirjan käyttämisessä tarvittiin numeroilla merkittyä erityisen säännöllistä kaksitoistatahokasta täyttiötä, jonka Järvinen kehitti. Järvinen kustansi ja teetti painatustyönsä pääasiallisesti Raumalla. Arkit maksoivat 10–15 penniä kappale, joita hän kävi sitten maakunnassa myymässä. Järvinen kuoli 60-vuotiaana Porin vankileirillä keuhkokuumeeseen. 

## Lähteet
Oskar Henrik Speitz

**Oskar Henrik Engelbert Speitz** (s. 18. joulukuuta 1843 Lempäälä) oli suomalainen arkkiveisujen tekijä. 

Speitzin isä oli kersantti Hans Henrik Speitz, joka kuoli jo 37-vuotiaana jättäen lesken ja alaikäisiä lapsia. Aatelisen Speitzin suvun kantaisä, lainlukija Hartvig Henrikinpoika Speitz oli hankkinut vuonna 1630 Lempäälästä Kelhon kartanon. Suku omisti tilan vuoteen 1833 saakka ja sen jälkeenkin heille jäi nautintaoikeus osaan tilasta ja he asuivat Vanhantalonniemellä kartanon entisessä päärakennuksessa. Oskar Henrik Speitz muutti 1859 Tampereelle ja meni työhön Finlaysonin kehräämöön. Hän ryhtyi sittemmin kiertäväksi vaatteiden ja arkkiveisulehtien kauppiaaksi. Hän teki myös itse arkkiveisuja sekä suomensi, muokkasi, kokoili ja teki lisäyksiä muiden tekemiin arkkiveisuihin. Speitz meni naimisiin vuonna 1870. 

Speitz julkaisi noin 10 arkkiveisuvihkosta ja toimi myös kiertävänä valokuvaajana ja tahkosi teräskaluja viisujen myynnin ohella. Vuonna 1878 (toisen lähteen mukaan 1888) Speitz jäi kiinni hevosvarkaudesta ja hänet tuomittiin elinkautiseen pakkotyöhön Mikkelin rangaistuslaitokseen. Hänet julistettiin kuolleeksi useita vuosikymmeniä myöhemmin. Turun vankilan eli nk. Kakolan arkistotietojen mukaan Speitz sai vuonna 1879 elinkautisen vankeustuomion (kolminkertainen varkaus, toiskertainen murto) ja vuonna 1883 hänet lähetettiin Siperiaan.

## Speitzin tekemiä tai suomentamia arkkiveisuja
* *Petollinen neito*. 1873
* *Aalonski ja Emueli*-arkkiballadi
* *Rautatie Tampereella*

## Lähteet
August Aleks Bäckäng

**August Aleks Bäckäng**, sukunimi esiintyy myös muodossa *Bäckeng* (1861–1926) oli suomalainen Merikarvialta kotoisin ollut torppari, asioitsija ja arkkiveisujen tekijä.

## Arkkiveisuja
* *Uusi nuorukaisten siwistys-laulu eli erään yljän walitus, enenn hyljättyä sulhoansa kaiwatessa. Kirj. ja mukaili Merikarwian lauluniekka*. Pori 1884
* *Uusi suru-laulu niistä tapahtuneista itsensä murhista, joita näillä seuduilla nähdään ja kuullaan*. Pori 1884
* *Yksi eriskummainen wekkuli-runo Elukkain rääkkäämisestä*. 1885
* *Yksi ihan uusi Wangeus-laulu, sekä ajallisesta wangeudesta että myös Ijankaikkisesta helwetin wangeudesta*. Kirjoittanut omakätisesti A.A. Bäckeng istuessaan löysyyden wangeutta. Pori 1885
* *Hirweä Murha-Laulu, elikkä lyhyt kertomus siitä äkillisestä kuoleman tapauksesta, kuinka erään talon wävy, Nikolai Matinpoika Pihlajamäki appiwaarinsa, Jaakko Moberg, elämänlangan ampumakoneen awulla katkasi. Murhattiin Merikarvan pitäjässä, Kyörtilän kylässä 25.10. 1887*. Pori 1887
* *Yleinen murhalaulu: koskeva koko maailman yleistä mellakkaa. Tämä laulu sai aineensa siitä raasta murhasta, joka tehtiin Merikarvian pitäjän Filppulan kylässä eräänä sunnuntai-iltana eli siis elokuun 9 päivänä vuonna 1925, jolloin talollisen poika Frans Selim Vanhatalo juomatovereidensa kätten kautta, seipään ja puukon iskuilla, törkeästi murhattiin*; sepittänyt ja painattanut (se murharyöviöistä ja muista roistolaumojen konnantöistä sanomattoman paljon kärsinyt asioitsija, kirjailija ja runoseppä) A. A. Bäckäng. Tekijä, Pori 1926

## Kirjallisuutta
* *Päkkenki: merikarvialaisen kansanrunoilija August Aleks Bäckängin (1861-1926) löytyneet runot nykykirjaimilla sekä tietoja hänen elämästään*.  Merikarvia-seura, Merikarvia 2016

## Lähteet
Alastaron Urheilijat

**Alastaron Urheilijat** (AU) on suomalainen futsaliin erikoistunut seura, jonka edustusjoukkue pelaa maan ylimmällä sarjatasolla Futsal Liigassa kaudella 2021-2022. Kotiottelunsa AU pelaa Loimaan liikuntahallissa. 

Alastaron Urheilijat on perustettu vuonna 1946 ja futsalin parissa toiminta alkoi 2000-luvun alussa. Seuralla on yhä harrastustoimintaa muissakin lajeissa mutta kilpatoiminta keskittyy erityisesti futsaliin. Seura aloitti futsalissa junioritoiminnan parissa ja miesten edustusjoukkue rakennettiin juniorijoukkueissa pelanneiden pelaajien varaan vuonna 2012. Miesten joukkue selvitti tiensä alasarjoista ylös aina toiseksi korkeimmalle sarjatasolle Futsal Ykköseen vain seitsemässä vuodessa. Toisen ykkösessä vietetyn kauden päätteeksi AU nousi liigakarsinnoista Futsal Liigaan yhdessä turkulaisen TPK:n kanssa. 

## Aikaisemmat lajit
### Pesäpallo
Pesäpallo oli mukana seuran lajivalikoimassa 1970–1990 -luvulla. Alastaron Urheilijat aloitti pesäpallon naisten Suomensarjassa vuonna 1978. Korkeimmillaan seuran joukkue pelasi toiseksi korkeimmalla sarjatasolla, naisten Ykköspesiksessä, kaudella 1985. Viimeisin kausi suomensarjassa oli vuonna 1998. Miesten joukkue pelasi yhden kauden maakuntasarjassa vuonna 1988.

## Lähteet

## Aiheesta muualla
* Seuran kotisivut 
* Joukkueen tiedot Palloliiton nettisivuilla
Allison Kirkby

**Allison Kirkby** (14. heinäkuuta 1967 Glasgow, Skotlanti) on brittiläinen yritysjohtaja, joka toimii ruotsalaisen teleoperaattori Telia Companyn toimitusjohtajana. Kirkby aloitti nykyisessä tehtävässään toukokuussa 2020. Aikaisemmin hän on toiminut toimitusjohtajana kahdessa muussa pohjoismaalaisessa teleoperaattori-yhtiössä, ensin ruotsalaisessa Tele2:ssa vuosina 2015–2018 ja vuosina 2018–2019 tanskalaisessa TDC:ssä. Kirkbyllä on kirjanpidon tutkinto Glasgow Caledonian Universitystä ja CIMA-tutkinto.

Elokuussa 2023 Kirkby irtisanoutui Telian toimitusjohtajan tehtävästä siirtyäkseen brittiläisen BT Groupin toimitusjohtajaksi. Hän jättää tehtävänsä viimeistään tammikuun 2024 lopussa.

## Lähteet
John Hersey

**John Hersey** (1914 Tianjin, Kiina – 1993 New York, New York, Yhdysvallat) oli yhdysvaltalainen ulkomaankirjeenvaihtaja ja kirjailija.

Hersey oli Timen ja Lifen kirjeenvaihtajana 1944–1945 ja opettajana Yalen yliopistossa. Hänen romaaninsa käsittelevät usein tosipohjaisia ajankohtaisaiheita, kuten *Hiroshima* (1946).

## Palkinnot ja tunnustuket
* Pulitzer-palkinto 1945

## Suomennetut teokset
* *Hiroshima* (*Hiroshima*, 1946); suom. Alex. Matson, Helsinki: Tammi 1947 – *Hirošima*, Helsinki: Tammi 1963. Sarja: Kurkisarja, 26
* *Sotasankari* (*The war lover*, 1959), suom. Mikko Taipale, Karisto 1951
* *Vierinkivi* (*A single pebble*, 1956), suom. Johanna Saresvuo, Karisto 1957
* *Hiroshima* (*Hiroshima*), suom. Arvi Tamminen, Like 2005  

## Lähteet

## Aiheesta muualla
Hiilimuura

**Hiilimuura** (*Cercomacra carbonaria*) on puumuuriin kuuluva lintulaji. Lajia tavataan uhanalaisena Etelä-Amerikasta.

## Koko ja ulkonäkö
Hiilimuura voi kasvaa 14&ndash;15 cm pitkäksi. Sukupuolet eroavat toisistaan ulkonäöltään. Hiilimuurakoiras on väriltään kauttaaltaan musta lukuun ottamatta valkoisia juovia siivissä, rinnassa ja vatsassa sekä valkoista pyrstön kärkeä. Naaraslintu on päästään ja selästään tumman harmaa. Siipien valkoinen kuviointi on sama kuin koiraalla ja rinta ja vatsa ovat kellanruskeat.

## Levinneisyys ja elinympäristö
Hiilimuuran levinneisyysalue ulottuu Guyanasta Brasiliaan ja seuraa Rio Brancojokea. Lajin elinympäristöä ovat kosteat metsät ja metsien reunamaat. Hiilimuura liikkuu pareittain tai pieninä ryhminä metsien alakerroksissa erityisesti tiheiköissä.

Hiilimuura luokitellaan vaarantuneeksi ja kannan kooksi arvioidaan 6&nbsp;600&ndash;16&nbsp;600 yksilöä ja kannan kehityssuunta on aleneva. Suurin uhka kannalle on elinympäristön häviäminen maanviljelyksen vuoksi.

## Lähteet
Thomas Ustick Walter

**Thomas Ustick Walter** (4. syyskuuta 1804, Philadelphia – 30. lokakuuta 1887 Philadelphia) oli yhdysvaltalainen arkkitehti, joka suunnitteli useita merkittäviä rakennuksia Yhdysvaltoihin pääasiassa Greek Revival -tyyliin.

Walter oli sekä William Stricklandin että John Havilandin oppilas. Hän perusti oman arkkitehtitoimistonsa vuonna 1831. Vuonna 1833 hän suunnitteli Girard Collegen Founders’ Hallin antiikin kreikkalaista temppeliä muistuttavan rakennuksen. Vuonna 1835 Walter suunnitteli linnamaisen Philadelphian kunnallisen vankilan, Moyamensingin, uusgoottilaiseen tyyliin. Sen velkavankeudessa olevien siipi puolestaan muistutti julkisivultaan muinaisegyptiläistä temppeliä. Nämä työt loivat Thomas Ustick Walterin maineen arkkitehtina.

Walter tunnetaan parhaiten työstään Yhdysvaltain kongressitalon parissa. Hän suunnitteli rakennuksen massiivisen valurautaisen kupoliholvin, joka korvasi vanhan ja matalamman puisen kupolin. Kupoli rakennettiin vuosina 1855–1863. Viimeiset vuotensa Walter työskenteli John McArthur Juniorin arkkitehtitoimistossa. Walter lienee osallistunut siellä Philadelphian kaupungintalon suunnitteluun.

## Kuvagalleria

Kuva:Philadelphia County Prison Moyamensing 1901.jpg|Philadelphian kunnallinen vankila Moyamensing (1835). Rakennus purettiin vuonna 1968.
Kuva:Moyamensing Prison, c1840, 1848. (4700659588).jpg|Moyamensingin vankila. Kaiverrus vuodelta 1848.
Kuva:Girard College.jpg| Girard College
Kuva: Preparing for Cupola Work (9271963814).jpg|Yhdysvaltain kongressitalon uusi kupoli rakenteilla vuonna 1861.


## Lähteet
*Curl, James Stevens: Dictionary of architecture. Oxford University Press 1999. 
### Viitteet
Noli Studios

**Noli Studios** on kiinteistösijoitusyhtiö NREP:n huoneistohotelliketju. Noli Studios -huoneistohotelleja on Helsingin Herttoniemessä, Katajanokalla, Malmilla, Sörnäisissä, Vantaan Myyrmäessä ja Espoon Otaniemessä.

## Lähteet

## Aiheesta muualla
* Noli Studios
Virtatalo

**Virtatalo** (vuoteen 2018 **Colosseum Business Center**) on rakennus Vantaan Myyrmäessä Rajatorpantiellä, vastapäätä kauppakeskus Myyrmannia. Se rakennettiin Imatran Voiman pääkonttoriksi.

Pitkään vaivanneiden sisäilmaongelmien vuoksi Myyrmäen kirkko oli peruskorjauksen vuoksi suljettuna maaliskuusta 2019 syyskuuhun 2024. Vantaankosken seurakunnan toiminta siirtyi korvaaviin tiloihin Virtataloon. Väliaikaisessa ”Myyrmäen Virtakirkossa” pystyttiin järjestämään jumalanpalveluksia, muistotilaisuuksia, häitä, kastetilaisuuksia sekä muita juhlia.

## Lähteet

## Aiheesta muualla

* Virtatalo
Georg Heym

**Georg Heym** (1887 Hirschberg, Sleesia – 1912 Berliini, Saksa) oli saksalainen runoilija. Hän opiskeli lakia Humboldtin yliopistossa, mutta opinnot eivät edenneet, kun hän liikkui enemmän kirjallisuuspiireissä.

Heym oli ekspressionistien keskeisiä runoilijoita. Hän ennustaa runoissaan sodan ja sitä seuraavan katastrofin ja kuvaa ihmisen yksinäisyyttä suurkaupungissa.

Heym hukkui luisteluretkellä yrittäessään auttaa jäihin vajonnutta ystäväänsä.

## Suomennetut teokset
;Lähde
* Juudas (Judas), suom. Aale Tynni, *Tuhat laulujen vuotta*, WSOY 1957, 1974, 2004
* Musta visio (Schwarze Visionen: 4), suom. Aale Tynni, *Tuhat laulujen vuotta*
* Sota (Der Krieg I), suom. Helvi Juvonen, Parnasso 1959; nro 6; s. 244–245

## Lähteet

## Aiheesta muualla
Ndlovukati

**Ndlovukati** (suomeksi kutakuinkin "nais-elefantti") on Swazimaan kuningataräidin virallinen titteli. Hän toimii maan kanssahallitsijana yhdessä kuninkaan kanssa. Ndlovukati toimii hallitsevan kuninkaan vastapainona.. Swazimaata pidetään tästä huolimatta absoluuttisena monarkiana.

Kun hallitseva kuningas on kuollut, Dlaminin suku (Swazimaan kuningashuone) kokoontuu valitsemaan uuden ndlovukatin, jonka pojasta tulee uusi kuningas. Ndlovukati ei saa olla syntyjään Dlaminin suvun jäsen ja hän on saanut synnyttää kuninkaalle vain yhden pojan.

Swazimaan vaakunassa oleva elefantti kuvaa ndolukatia.

## Lähteet
Tonya Williams

**Tonya Williams** (s. 12. heinäkuuta 1958 Lontoo, Englanti), joka on käyttänyt myös nimeä **Tonya Lee Williams**, on kanadalainen näyttelijä. Hänellä on jamaikalaiset sukujuuret.

Williams on noussut kuuluisuuteen yhdysvaltalaisesta televisiosarjasta *[[Tunteita ja tuoksuja]]*, jossa hän esitti lääkäri Olivia Barber Wintersiä vuosina 1990–2012. Hänen roolihahmonsa oli yksi saippuasarjojen ensimmäisistä mustista päähenkilöistä.

Williams on myös vieraillut sarjoissa *[[Hill Street Blues]]*, *[[Matlock (televisiosarja)|Matlock]]*, *[[Silkkiä ja luoteja]]* sekä *[[Viinitila Falcon Crest]]*.

## Lähteet
Kalle da Silva Gonçalves

**Kalle da Silva Gonçalves** (s. 10. lokakuuta 1982) on suomalainen poliisivirkamies sekä entinen amerikkalaisen jalkapallon pelaaja ja vapaaottelija. 

Da Silva Gonçalves pelasi ensimmäisen Vaahteraliiga-ottelunsa vuonna 2001 Kuopio Steelersin riveissä. Ensimmäisen kokonaisen kautensa hän pelasi vuonna 2002 Jyväskylä Jaguarsissa. Hän pelasi Vaahteraliigassa yhteensä 13 kautta, kunnes lopetti uransa vuonna 2013. Vuonna 2002 hänet valittiin Vaahteraliigan vuoden tulokkaaksi. Da Silva Gonçalvesin pelipaikka on puolustuksen tukimies. 

Da Silva Gonçalves on Vaahteraliigan kaikkien aikojen taklaaja 699,5 tilastoidulla taklauksella. Taklausten tilastointi aloitettiin vuonna 2003, joten todellisuudessa lukema on vielä suurempi. 

Da Silva Gonçalves oli myös ammattilaisvapaaottelija vuosina 2005–2012. Hän kertoo Helsingin Sanomien haastattelussa, että yksi hänen urheilu-uransa huippuhetkiä oli kahden brittiläisen vapaaotteluliigan mestarin Fraser Opien voittaminen vapaaotteluhäkissä. 

Da Silva Gonçalves on ammatiltaan poliisi ja työskentelee Helsingin poliisilaitoksella rikoskomisariona.

## Ammattilaisottelut

## Lähteet
Pfyffer (suku)

**Pfyffer** on sveitsiläinen sotilas- ja virkamiessuku, joka toimi Luzernin kaupungissa patriarkaattina useiden sukupolvien ajan. Perheessä oli yksitoista patriarkaattia vuosien 1652–1982 välillä. He toimivat Vatikaanissa paavia vartioivan sveitsiläiskaartin sekä ratsain etänä liikkuvan palkkasotilas pataljoonan komentajina, perhe oli hyvin vaikutusvaltainen Sveitsissä ja Ranskassa erityisesti varhaismodernilla kaudella.

## Perhehistoria
Suku polveutuu räätäli ja kangaskauppias Johannes Pfyfferistä, joka sai Luzernin kansalaisuuden vuonna 1483. Vuosien 1489–1513 väliltä hän toimi raadin luokkaneuvostossa sekä vuodesta 1508 kaupunginvaltuuston jäsenenä. Hänen poikansa Leodegar Pfyffer oli Luzernin rahastonhoitaja.  

Leodegarin yksi neljästä pojasta oli Ludwig Pfyffer (1524–1594), joka valtakautensa aikana teki Luzernin kantonista johtavan katolisen kantonin vastauksena Sveitsin uskonpuhdistukseen. Ludwig Pfyfferillä oli huomattava poliittinen ja sotilaallinen vaikutusvalta Sveitsissä ja Ranskassa, ja häntä kutsuttiin yleisesti "sveitsiläisten kuninkaaksi".

## Sveitsin kaartin komentajat
*Komentajat järjestysnumerolla sekä komennusvuodet*
* 10. Johann Rudolf Pfyffer von Altishofen (1652–1657).
* 11. Ludwig Pfyffer von Altishofen (1658–1686).
* 12. Franz Pfyffer von Altishofen (1686–1696).
* 14. Johann Konrad Pfyffer von Altishofen (1712–1727).
* 15. Franz Ludwig Pfyffer von Altishofen (1727–1754).
* 16. Jost Ignaz Pfyffer von Altishofen (1754–1782).
* 17. Franz Alois Pfyffer von Altishofen (1783–1798).
* 18. Karl Leodegar Pfyffer von Altishofen (1800–1834).
* 19. Martin Pfyffer von Altishofen (1835–1847).
* 27. Heinrich Pfyffer von Altishofen (1942–1957).
* 29. Franz Pfyffer von Altishofen (1972–1982).

**Muita merkittäviä henkilöitä**

* Ludwig Pfyffer (1524–1594), Luzernin poliittinen ja sotilaallinen johtaja, Sveitsin vastareformaation keskeisiä vaikuttajia.
* Franz Ludwig Pfyffer (1716–1802), Luzernin upseeri, poliitikko ja topografi, ranskalainen kenraaliluutnantti, Relief-kartan keksijä.
* Alphons Pfyffer von Heidegg (1753–1822), Luzernin upseeri ja poliitikko, Helvetican tasavallan johtava jäsen.
* Casimir Pfyffer (1794–1875), sveitsiläinen poliitikko ja juristi, Luzernin pormestari, Sveitsin kansallisen neuvoston puheenjohtaja ja liittovaltion korkeimman oikeuden puheenjohtaja.
* Alfons Maximilian Pfyffer von Altishofen (1834–1890), sveitsiläinen arkkitehti ja armeijan esikuntapäällikkö.

## Lähteet
* Franz Pfyffer von Altishofen, Sveitsin vartijoiden entinen komentaja *artikkeli; The new york times marraskuu 1995*. Viitattu 3.5.2021. 
*Markus Lischer: ''Pfyfferin perheen alkuperä'' 2010. Viitattu 4.5.2021. 
*Lista kaartin komentajista (kotisivut). paaviin ''Swiss Guard)'' Viitattu 5.5.2021 (englanniksi)
*https://www.britannica.com/biography/Ludwig-Pfyffer *Sveitsin armeijan johtaja* Ludvig Pfyffer Viitattu (englanniksi) 20.5.2021
Moskovan ja koko Venäjän patriarkka

**Moskovan ja koko Venäjän patriarkka** (venäjäksi Патриарх Московский и всея Руси, *Patriarh Moskovski i vseja Rusi*) on Venäjän ortodoksisen kirkon päämies ja hengellinen johtaja. Hän toimii automaattisesti myös Moskovan piispana.

## Historia
Tsaari Ivana Julma katsoi, että Konstantinopolin kukistuttua Moskovaan tarvittiin oma patriarkka. Lisäksi hän oli jo aikaisemmin ottanut arvonimekseen "keisari", jolla hän korosti Moskovaa kolmantena Roomana. Konstantinopolin patriarkka Jeremia II:n hyväksymänä Moskovan ja koko Venäjän patriarkan virka perustettiin, ja ensimmäisenä virkaan astui Job Moskovalainen 26. tammikuuta 1589.

Pietari Suuren aikana patriarkan virka lakkautettiin. Vuosina 1721–1917 patriarkan sijaan ylintä päätösvaltaa käytti Pyhä synodi, joka koostui metropoliitoista ja piispoista ympäri Venäjää. Nämä palvelivat joko määräaikaisesti tai toistaiseksi. Moskovan ja koko Venäjän patriarkan virka palautettiin vuonna 1917 pidetyssä kirkolliskokouksessa.. Neuvostoliitto lakkautti viran uudelleen, mutta perui päätöksensä myöhemmin. Uudeksi patriarkaksi valittiin Sergei, joka valittiin jo 1920-luvulla, mutta virkaanastujaisia juhlittiin vasta vuonna 1943.

Nykyinen patriarkka on Kirill, joka aloitti virassa 1. helmikuuta 2009. Patriarkan valinta oli poikkeuksellisen avoin ja media keskusteli kiivaasti useammasta patriarkkaehdokkaasta..

## Virka nykyään
Patriarkan tärkein jokapäiväinen tehtävä on toimi Venäjän ortodoksisen kirkon synodin puheenjohtajana. Patriarkan virka on elinikäinen, mutta synodi voi erottaa patriarkan tai myöntää tälle eläkkeen  enemmistöllä. Venäjän ortodoksisen kirkon vuonna 2017 antaman asetuksen mukaan patriarkaksi valittavan henkilön tulee:

* olla piispa Venäjän ortodoksisessa kirkossa
* pitää hallussaan korkeampaa kirkollista tutkintoa, minkä lisäksi häneltä vaaditaan kokemusta hiippakunnan hallinnosta sekä ansioitunutta suoritumista tehtävästään
* nauttia papiston ja mallikoiden luottamusta sekä olla hyvän henkilön maineessa
* "hänen on nautittava myös ulkopuolisten arvostusta, jottei hänestä puhuttaisi pahaa ja jottei hän lankeasi Paholaisen virittämään ansaan" (1. Tim. 3:7)
* olla vähintään 40-vuotias

Vuodesta 1988 lähtien patriarkan virka-asuntona on toiminut Danilovin luostari Moskovassa, joka toimii samalla koko Venäjän ortodoksisen kirkon päämajana.

## Katso myös
* Luettelo Moskovan patriarkoista ja metropoliitoista

## Lähteet
Alexander Gustafsson

**Alexander Gustafsson** (s. 15. tammikuuta 1987 Arbogan kunta) on ruotsalainen raskaansarjan vapaaottelija ja entinen amatööritason nyrkkeilijä. Hän otteli kahdesti UFC:n alemman raskaansarjan mestaruudesta. Ensin Jon Jonesia vastaan 2013 ja toisen kerran Daniel Cormieria vastaan 2015, mutta hävisi molemmilla kerroilla tuomariäänin. Nyrkkeilyssä Gustafsson voitti muun muassa Ruotsin nuorten mestaruuden ja KP Cupin kahdesti.

## Muualla
Gustafsson on pelattavana hahmona vapaaottelupeleissä *[[EA Sports UFC]]* (2014), *[[EA Sports UFC 2]]* (2016), *[[EA Sports UFC 3]]* (2018) ja *[[EA Sports UFC 4]]* (2020). Hän on myös ensimmäisen EA Sports UFC -pelin kansikuvassa yhdessä Jon Jonesin kanssa.

## Lähteet
Aidan Higgins

**Aidan Higgins** (1927 Celbridge, Kildaren kreivikunta, Irlanti – 2015) oli irlantilainen kirjailija. Hän muutti 1955 Lontooseen, jossa hän liittyi nukketeatteriseurueeseen.

Higgins asui jonkin aikaa Etelä-Afrikassa Johannesburgissa. Hän edustaa irlantilaista modenismia ja postmodernismia. Esikoisromaani *Suku sammuu* ilmestyi 1966 ja sai erittäin myönteiset arvostelut.

## Suomennetut teokset
* *Suku sammuu* (*Langrishe, go down*), suom. Eila Pennanen, WSOY 1967 Sarja: Aikamme kertojia

## Lähteet

## Aiheesta muualla
Sean O’Malley

**Sean Daniel O'Malley** (s. 24. lokakuuta 1994 Helena, Montana) on yhdysvaltalainen kääpiösarjan vapaaottelija, joka ottelee UFC:ssä, jossa hän on entinen kääpiosarjan mestari. Hän sai sopimuksen UFC:n 2017 voitettuaan Alfred Khashakyanin tyrmäyksellä *Dana White's Contender Series 2* -tapahtumassa.

## Yksityiselämä
O'Malleylla on hänen vaimonsa kanssa tytär (syntynyt 2020), ja poika (syntynyt toukokuussa 2025).

## Saavutukset
### Vapaaottelu
;Intense Championship Fighting
*Kääpiösarjan mestaruus (kerran)

;UFC
*Illan suoritus (kolmesti, vs. José Alberto Quiñónez, Eddie Wineland, Thomas Almeida)
*Illan kamppailu (kerran, vs. Andre Soukhamthath)

## Ammattilaisottelut

## Muualla
O'Malley on pelattavana hahmona vapaaottelupeleissä *[[EA Sports UFC 3]]* (2018) ja *[[EA Sports UFC 4]]* (2020).

## Lähteet
Wolfgang Hildesheimer

**Wolfgang Hildesheimer** (1916 Hampuri, Saksa – 1991 Poschiavo, Sveitsi) oli saksalainen kirjailija. Hän opiskeli kuvataiteita Lontoossa 1937–1939 ja oli toisen maailmansodan aikana Palestiinassa ja sodan päätyttyä 1945–1946 tulkkina Nürnbergin oikeudenkäynnissä.

Hildesheimer kuului yhtenä harvoista saksalaisista absurdin teatterin suuntaukseen. Hän on kirjoittanut kuvitteellisen englantilaisen taiteilijan omaelämäkerran *Marbot*. Vuodesta 1983 hän keskittyi yksinomaan maalaamiseen. 

## Balkinnot ja tunnustukset
* Gruppe 47:n palkinto 1952
* Büchner-palkinto 1966
* Literaturpreis der Stadt Weilheim (Bayern) 1991

## Suomennetut teokset
* *Mozart*, suom. Päivi Heikinheimo, Seppo Heikinheimo, Otava 1984 

## Lähteet

## Aiheesta muualla
Shukuba

**Shukuba** () tai **shukueki** (宿駅) oli Japanissa tiereitin varrelle rakennettu postiasema, jossa matkaajat saattoivat levätä, yöpyä ja vaihtaa hevosia. Erityisesti sanalla viitataan Edo-kaudella 1600–1800-luvuilla viiden tärkeimmän valtatien (*[[gokaidō]]*) ja niiden sivuteiden varrelle perustettuihin pysähdyspaikkoihin. *Shukubamachi* (宿場町) tarkoittaa aseman ympärille syntynyttä kaupunkiasutusta.

Monien Edo-kauden shukuba-asemien juuret olivat 1500-luvun sengoku-kaudella, kun vilkastuneen kaupan ja muun muassa Iseen kohdistuneen pyhiinvaelluksen myötä syntyi uusia kaupunkimaisia asutuksia temppelien porttien edustoille ja satamiin. Niihin rakennettiin majataloja, ja joskus niissä harjoitettiin myös prostituutiota. 1600-luvun alussa Tokugawa-sotilashallinto alkoi perustaa postiasemia maan tärkeimpien tiereittien varrelle, ja vuonna 1659 niitä hallinnoimaan perustettiin *Dōchūbugyō*-virasto (道中奉行). Myös daimiot rakensivat hallitsemilleen alueille samanlaisia järjestelmiä. 

## Katso myös
* Kestikievari

## Lähteet

## Aiheesta muualla
14. dalai-laman seuraaja

Nykyisen, järjestyksessään **14., dalai-laman** **seuraajasta** ei ole selvyyttä, sillä perinteisen tiibetiläisen perimysjärjestyksen rinnalle on noussut Kiinan kommunistisen puolueen oma versio seuraavan dalai-laman valitsemisesta. Kiista on johtanut siihen, että dalai-lama-instituution tulevaisuus on epäselvä. Nykyinen dalai-lama Tenzin Gyatso pakeni Kiinasta vuonna 1959, minkä jälkeen Kiinan suhtautuminen tiibetinbuddhalaisuuteen ja erityisesti dalai-lamaan on ollut kielteinen. Kiina on myös ilmaissut tyytymättömyytensä, mikäli ulkomaat ovat missään tekemisissä dalai-laman tai Tiibetin pakolaishallituksen kanssa.

## Tausta
Dalai-lama on tiibetinbuddhalaisuuteen kuuluvan geluk-koulukunnan tärkein opettaja. Hengellisen vallan lisäksi dalai-lamalla on perinteisesti ollut myös poliittista valtaa ja hän on johtanut Tiibetiä teokraattisella otteella. 

Tiibetinbuddhalaisen perinteen mukaan uusi dalai-lama löydetään vanhan kuoleman jälkeen, mutta ei aina välittömästi: dalai-laman katsotaan olevan tulku, joka pystyy itse päättämään missä ja milloin hän syntyy uudelleen. Tulku on valinnut uudelleensyntymän, jotta voisi auttaa muita maailman olentoja valaistumaan.

### Panchen-lama

Panchen-laman tehtävä on johtaa uuden dalai-laman etsintöjä. Panchen-laman kuoltua istuva dalai-lama puolestaan tunnistaa uuden panchen-laman, joka myös on tulku.

Nykyinen dalai-lama tunnisti vuonna 1995 panchen-lamaksi 6-vuotiaan Gedhun Choekyi Nyiman, jota Kiina ei ole tunnustanut. Nyiman vangittiin pian tämän jälkeen, eikä hänestä ole kuultu sen jälkeen. Eräs Kiinaa edustava viranomainen sanoi Nyimanin elävän Gansussa, Pohjois-Kiinassa, mutta on myös todennäköistä, että häntä pidetään Pekingissä..

## Nykyisen dalai-laman näkökulma
Huolimatta Tiibetin keskeisestä asemasta geluk-koulukunnassa, dalai-laman ei tarvitse olla tiibetiläinen: 4. dalai-lama syntyi Mongoliassa. Tämän vuoksi myös nykyinen dalai-lama on sanonut, että ei tulisi jälleensyntymään maassa, joka ei olisi vapaa.

Lokakuussa 2019 Gyatso sanoi, että nykyinen dalai-lama-järjestelmä on "feodaalinen", minkä vuoksi sen tulisi loppua.

## Kiinan kommunistisen puolueen näkökulma
Kun nykyinen dalai-lama on tuonut esille tarpeen muuttaa perinteistä poikkeavaa vallanperimystä, Kiina on syyttänyt tätä buddhalaisuuden halventamisesta.

Maaliskuussa 2015 Tiibetin autonomisen alueen parlamentin edustaja Padma Choling sanoi, että dalai-lama ei voi päättää, haluaako hän uudelleensyntyä vai ei. Syynä tähän on se, että nykyinen dalai-lama ei myöskään saanut valita asemaansa, vaan hän seuraa ikivanhaa uskonnollista perinnettä keskuskomitean suostumuksella. 

## Lähteet
Yleisluistelun Suomen-mestaruuskilpailut 1950

Suomen vuoden 1950 yleisluistelumestaruuksista kilpailtiin miehissä Tampereella Pyynikin urheilukentällä ja naisissa Pieksämäellä 28.–29. tammikuuta. Kilpailuihin osallistui kaikkiaan 19 miesluistelijaa ja neljä naisluistelijaa. Yleiskilpailun ohessa ratkaistiin matkamestaruudet.

### Miesten yleismestaruus







### Naisten yleismestaruus







## Lähteet
* 
*
Sulkapallon Euroopan-mestaruuskilpailut

**Sulkapallon Euroopan-mestaruuskilpailut** ovat vuotuinen sulkapalloturnaus, jonka järjestää Badminton Europe (BE). Kilpailut järjestettiin ensimmäisen kerran vuonna 1968. Kilpailut järjestetään vuosittain paitsi silloin kun on Euroopan kisat.

## Lähteet
Glover Teixeira

**Glover Lucas Teixeira** (s. 28. lokakuuta 1979 Sobrália, Minas Gerais) on brasilialais-yhdysvaltalainen entinen alemman raskaansarjan vapaaottelija. Hän oli UFC:n alemman raskaansarjan mestari vuosina 2021–2022. Teixeira otteli ensimmäisen kerran mestaruudesta Jon Jonesia vastaan 2014, mutta hävisi ottelun tuomariäänin. Teixeira pitää halussaan UFC:n alemman raskaansarjan ennätystä eniten luovutusvoittoja ja lopetuksella voitettuja otteluita. Lisäksi hänestä tuli mestaruuden myötä toiseksi vanhin UFC mestari Randy Couturen jälkeen ja vanhin ensimmäisen mestaruuden voittanut ottelija UFC:ssä. Lukkopainissa Teixeira on voittanut ADCC:n Etelä-Amerikan mestaruuden 2009. Teixeira sai Yhdysvaltain kansalaisuuden marraskuussa 2020.

## Saavutukset
### Vapaaottelu
;Shooto
*Etelä-Amerikan alle 100-kilon sarjan mestaruus (kerran)

;UFC
*Alemman raskaansarjan mestaruus (kerran)
*Illan suoritus (kolmesti, vs. Rashad Evans, Ion Cuțelaba, Anthony Smith)
*Illan kamppailu (kahdesti, vs. Ovince Saint Preux, Alexander Gustafsson)
*Illan tyrmäys (kerran, vs. Ryan Bader)
*Illan luovutus (kerran, vs. James Te-Huna)
*Eniten lopetuksella voitettuja otteluita alemmassa raskassarjassa (12)
*Eniten luovutusvoittoja alemmassa raskassarjassa (6)

## Muualla
Teixeira on pelattavana hahmona vapaaottelupeleissä *[[EA Sports UFC]]* (2014), *[[EA Sports UFC 2]]* (2016), *[[EA Sports UFC 3]]* (2018) ja *[[EA Sports UFC 4]]* (2020).

## Lähteet